
[bookmark: TextBodyBegin]Το Ευρωπαϊκό Κοινοβούλιο,
–	έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2023[footnoteRef:1], [1:  	EE L 58 της 23.2.2023, σ. 1, ELI: http://data.europa.eu/eli/budget/2023/1/oj.] 

–	έχοντας υπόψη τους ενοποιημένους ετήσιους λογαριασμούς της Ευρωπαϊκής Ένωσης για το οικονομικό έτος 2023 (COM(2024)272 – C10‑0074/2024)[footnoteRef:2], [2:  	ΕΕ C, C/2024/5462, 10.10.2024, ELI: http://data.europa.eu/eli/C/2024/5462/oj.] 

–	έχοντας υπόψη την ετήσια έκθεση δραστηριοτήτων της Επιτροπής των Περιφερειών για το 2023 και την έκθεσή της σχετικά με τη δημοσιονομική και χρηματοοικονομική διαχείριση για το οικονομικό έτος 2023,
–	έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2023, που συνοδεύεται από τις απαντήσεις των οργάνων[footnoteRef:3], [3:  	ΕΕ C, C/2024/5882, 9.10.2024, ELI: http://data.europa.eu/eli/C/2024/5882/oj.] 

–	έχοντας υπόψη τη δήλωση αξιοπιστίας[footnoteRef:4] η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2023, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης, [4:  	ΕΕ C, C/2024/6041, 10.10.2024, ELI: http://data.europa.eu/eli/C/2024/6041/oj.] 

–	έχοντας υπόψη το άρθρο 314 παράγραφος 10 και τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης,
–	έχοντας υπόψη τον κανονισμό (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012[footnoteRef:5], και ιδίως τα άρθρα 59, 118, 260, 261 και 262, [5:  	ΕΕ L 193 της 30.7.2018, σ. 1, ELI: http://data.europa.eu/eli/reg/2018/1046/oj.] 

–	έχοντας υπόψη τον κανονισμό (ΕΕ, Ευρατόμ) 2024/2509 του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2024, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης[footnoteRef:6], και ιδίως τα άρθρα 59, 118, 266, 267 και 268, [6:  	ΕΕ L, 2024/2509, 26.9.2024, ELI: https://eur-lex.europa.eu/eli/reg/2024/2509/oj.] 

–	έχοντας υπόψη το άρθρο 102 και το παράρτημα V του Κανονισμού του,
–	έχοντας υπόψη την έκθεση της Επιτροπής Ελέγχου του Προϋπολογισμού (A10-0046/2025),
1.	χορηγεί απαλλαγή στον Γενικό Γραμματέα της Επιτροπής των Περιφερειών όσον αφορά την εκτέλεση του προϋπολογισμού της Επιτροπής των Περιφερειών για το οικονομικό έτος 2023·
2.	εκθέτει τις παρατηρήσεις του στο ψήφισμα που ακολουθεί·
3.	αναθέτει στην Πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στην Επιτροπή των Περιφερειών, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

[bookmark: _Toc147927504][bookmark: _Toc195186003]2. Ψήφισμα του Ευρωπαϊκού Κοινοβουλίου της 7ης Μαΐου 2025 με τις παρατηρήσεις που αποτελούν αναπόσπαστο μέρος της απόφασης σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2023, τμήμα VII – Επιτροπή των Περιφερειών (2024/2026(DEC))
Το Ευρωπαϊκό Κοινοβούλιο,
–	έχοντας υπόψη την απόφασή του σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2023, τμήμα VII – Επιτροπή των Περιφερειών,
–	έχοντας υπόψη το άρθρο 102 και το παράρτημα V του Κανονισμού του,
–	έχοντας υπόψη την έκθεση της Επιτροπής Ελέγχου του Προϋπολογισμού (A10-0046/2025),
Α.	λαμβάνοντας υπόψη ότι, στο πλαίσιο της διαδικασίας απαλλαγής, η αρμόδια για την απαλλαγή αρχή επιθυμεί να τονίσει την ιδιαίτερη σημασία που έχουν η περαιτέρω ενίσχυση της δημοκρατικής νομιμοποίησης των θεσμικών οργάνων της Ένωσης μέσω της βελτίωσης της διαφάνειας και της λογοδοσίας, όπως επίσης και η εφαρμογή της προσέγγισης της κατάρτισης του προϋπολογισμού βάσει επιδόσεων και της χρηστής διαχείρισης των ανθρώπινων πόρων·
Β.	λαμβάνοντας υπόψη ότι η Επιτροπή των Περιφερειών («ΕτΠ») είναι μια πολιτική συνέλευση 329 μελών που εκλέγονται στις περιφέρειες, τις πόλεις, τα χωριά και τους δήμους των 27 κρατών μελών της Ένωσης, και λειτουργεί ως συμβουλευτικό όργανο για τα θεσμικά όργανα της Ένωσης έχοντας ως αποστολή να συμβάλλει στις διαδικασίες διαμόρφωσης πολιτικής και λήψης αποφάσεων της Ένωσης από τη σκοπιά των τοπικών και των περιφερειακών αρχών, συμβάλλοντας παράλληλα στο να καταστεί η Ένωση πιο αποτελεσματική και πιο προσιτή στους πολίτες·
Γ.	λαμβάνοντας υπόψη ότι η Επιτροπή ή το Συμβούλιο ζητούν υποχρεωτικά τη γνώμη της ΕτΠ σε ορισμένες περιπτώσεις, ενώ η ΕτΠ δύναται να εκφέρει γνώμη και με δική της πρωτοβουλία και παράλληλα διαθέτει μεγάλη ευχέρεια όσον αφορά τις αιτήσεις γνώμης, όπως ορίζεται στις Συνθήκες, που παρέχουν τη δυνατότητα να της ζητείται η γνώμη από το Κοινοβούλιο·
Δ.	λαμβάνοντας υπόψη ότι οι δραστηριότητες της ΕτΠ καθορίζονται με βάση τη συνολική πολιτική στρατηγική της, όπως ορίζεται στο ψήφισμά της, της 2ας Ιουλίου 2020, σχετικά με τις προτεραιότητές της για την περίοδο 2020-2025[footnoteRef:7], και λαμβάνοντας υπόψη ότι η ΕτΠ ενέκρινε τρεις πολιτικές προτεραιότητες για τη θητεία της περιόδου 2020-2025, συνοδευόμενες από τρεις εκστρατείες επικοινωνίας: «Η Ευρώπη πιο κοντά στους πολίτες», «Οικοδόμηση ανθεκτικών κοινοτήτων σε περιφερειακό και τοπικό επίπεδο» και «Προώθηση της συνοχής ως θεμελιώδους αξίας της ΕΕ»· [7:  	Ψήφισμα της Ευρωπαϊκής Επιτροπής των Περιφερειών — Οι προτεραιότητες της Ευρωπαϊκής Επιτροπής των Περιφερειών για την περίοδο 2020-2025 — Η Ευρώπη πιο κοντά στους πολίτες μέσω των χωριών, των πόλεων και των περιφερειών της (ΕΕ C 324 της 1.10.2020, σ. 8).] 

Ε.	λαμβάνοντας υπόψη ότι οι τοπικές και περιφερειακές διοικήσεις αντιπροσωπεύουν το ένα τρίτο των δημόσιων δαπανών, το ήμισυ των δημόσιων επενδύσεων και το ένα τέταρτο των φορολογικών εσόδων και, σε πολλά κράτη μέλη, διαθέτουν αρμοδιότητες σε βασικούς τομείς όπως η εκπαίδευση, η οικονομική ανάπτυξη και η συνοχή, το περιβάλλον, η κοινωνική προστασία, η υγεία και οι υπηρεσίες κοινής ωφελείας και, ως εκ τούτου, χάρη στον συντονισμό σε τοπικό, περιφερειακό, εθνικό και ευρωπαϊκό επίπεδο ενισχύεται η νομιμότητα της νομοθεσίας, βελτιώνεται η οικειοποίηση και υπηρετείται αποτελεσματικότερα το συμφέρον των πολιτών·
ΣΤ.	λαμβάνοντας υπόψη ότι η ΕτΠ επιδιώκει τον πολιτικό της στόχο να ενισχύσει τη συμμετοχή της σε ολόκληρο τον πολιτικό και νομοθετικό κύκλο της Ένωσης, καθιστώντας παράλληλα πιο απτή τη σύνδεση με τους πολίτες της Ένωσης που χρησιμοποιούν τα μέλη της ΕτΠ ως ισχυρούς πολλαπλασιαστές στις κοινότητές τους και στις εθνικές τους ενώσεις τοπικών και περιφερειακών αρχών·
Ζ.	λαμβάνοντας υπόψη ότι η ΕτΠ προσδιόρισε έντεκα βασικούς τομείς προτεραιότητας για να καταστήσει τη δράση της πιο στρατηγική και πιο αποτελεσματική το 2023: 1) επακολούθηση της Διάσκεψης για το μέλλον της Ευρώπης, ενεργός επικουρικότητα και βελτίωση της νομοθεσίας· 2) Ουκρανία και διεύρυνση· 3) ενέργεια και κλιματική κρίση· 4) περιβάλλον· 5) πολιτική συνοχής – επιτάχυνση της εφαρμογής της πολιτικής συνοχής και διαμόρφωση του μέλλοντός της για την περίοδο μετά το 2027· 6) πολυετές δημοσιονομικό πλαίσιο· 7) οικονομική διακυβέρνηση για μια δίκαιη και βιώσιμη Ευρώπη· 8) Ευρωπαϊκό Έτος Δεξιοτήτων 2023· 9) σύμπραξη για την περιφερειακή καινοτομία και την προώθηση των εδαφικών αποστολών· 10) πολιτική προστασία· 11) επισιτιστική ασφάλεια·
Η.	λαμβάνοντας υπόψη ότι ο κανονισμός (ΕΕ) 2021/1060[footnoteRef:8], που διέπει την πολιτική συνοχής της Ένωσης και τη χρηματοδότηση μεταξύ 2021 και 2027, ο οποίος τέθηκε σε ισχύ τον Ιούλιο του 2021, περιλαμβάνει αναφορές στην αρχή της εταιρικής σχέσης και της πολυεπίπεδης διακυβέρνησης, με την υποστήριξη της ΕτΠ και του Κοινοβουλίου και συνεπάγεται τη συμμετοχή των περιφερειών και των αντίστοιχων τοπικών και περιφερειακών αρχών· υποστηρίζει σθεναρά την ενίσχυση των επενδύσεων της Ένωσης που συνδέονται με την περιφερειακή και τοπική ανθεκτικότητα στο επόμενο πολυετές δημοσιονομικό πλαίσιο (ΠΔΠ)· [8:  	Κανονισμός (ΕΕ) 2021/1060 του Ευρωπαϊκού Κοινοβουλίου και του Συμβουλίου, της 24ης Ιουνίου 2021, για τον καθορισμό κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο+, το Ταμείο Συνοχής, το Ταμείο Δίκαιης Μετάβασης και το Ευρωπαϊκό Ταμείο Θάλασσας, Αλιείας και Υδατοκαλλιέργειας, και δημοσιονομικών κανόνων για τα εν λόγω Ταμεία και για το Ταμείο Ασύλου, Μετανάστευσης και Ένταξης, το Ταμείο Εσωτερικής Ασφάλειας και το Μέσο για τη Χρηματοδοτική Στήριξη της Διαχείρισης των Συνόρων και την Πολιτική των Θεωρήσεων (ΕΕ L 231 της 30.6.2021, σ. 159, ELI: http://data.europa.eu/eli/reg/2021/1060/2024-06-30).] 

Θ.	λαμβάνοντας υπόψη ότι τα πάνω από 400 εθνικά και περιφερειακά προγράμματα που εφαρμόζονται για την υλοποίηση της πολιτικής συνοχής της Ένωσης κατά την περίοδο προγραμματισμού 2021-2027 θα διαθέσουν περίπου 380 δισεκατομμύρια EUR, στο πλαίσιο διαφόρων ταμείων, για την αντιμετώπιση των οικονομικών, κοινωνικών και περιβαλλοντικών προκλήσεων που αντιμετωπίζουν οι περιφέρειες, οι πόλεις, τα χωριά και οι δήμοι της Ένωσης·
Ι.	λαμβάνοντας υπόψη ότι στις 19 Φεβρουαρίου 2021 τέθηκε σε ισχύ ο κανονισμός (ΕΕ) 2021/241[footnoteRef:9] για τη θέσπιση του μηχανισμού ανάκαμψης και ανθεκτικότητας της Ένωσης, ο οποίος παρέχει τη νομική βάση για την κατανομή κονδυλίων και δανείων ύψους έως 672,5 δισεκατομμυρίων EUR (σε τιμές 2018) στα κράτη μέλη μεταξύ 2021 και 2026 και αποσκοπεί επίσης στη στήριξη της οικονομικής, κοινωνικής και εδαφικής συνοχής και στην αντιμετώπιση των ανισοτήτων μεταξύ των περιφερειών της Ένωσης·  [9:  	Κανονισμός (ΕΕ) 2021/241 του Ευρωπαϊκού Κοινοβουλίου και του Συμβουλίου, της 12ης Φεβρουαρίου 2021, για τη θέσπιση του μηχανισμού ανάκαμψης και ανθεκτικότητας (ΕΕ L 57 της 18.2.2021, σ. 17, ELI: http://data.europa.eu/eli/reg/2021/241/2024-03-01).] 

ΙΑ.	λαμβάνοντας υπόψη ότι, ως θεσμικό όργανο της Ένωσης κατά την έννοια του δημοσιονομικού κανονισμού, η ΕτΠ υποχρεούται να εγκρίνει τους δικούς της ετήσιους λογαριασμούς, οι οποίοι καταρτίζονται σύμφωνα με τους λογιστικούς κανόνες που εγκρίνει ο υπόλογος της Επιτροπής (λογιστικοί κανόνες της ΕΕ) βάσει των Διεθνών Λογιστικών Προτύπων του Δημόσιου Τομέα, και οι οποίοι ενσωματώνονται τελικά στους ετήσιους λογαριασμούς της Ένωσης·
1.	σημειώνει ότι ο προϋπολογισμός της ΕτΠ εντάσσεται στον τομέα 7 του ΠΔΠ «Ευρωπαϊκή δημόσια διοίκηση», ο οποίος ανήλθε συνολικά σε 12,3 δισεκατομμύρια EUR, δηλαδή στο 6,4 % των δαπανών του προϋπολογισμού της Ένωσης, το 2023· σημειώνει ότι ο προϋπολογισμός της ΕτΠ το 2023 αντιπροσώπευε το 0,95 % των πιστώσεων του τομέα 7 του ΠΔΠ· 
2.	σημειώνει ότι το Ελεγκτικό Συνέδριο, στην ετήσια έκθεσή του («έκθεση του Ελεγκτικού Συνεδρίου») για το οικονομικό έτος 2023, εξέτασε δείγμα 70 πράξεων υπό τον τίτλο 7, εκ των οποίων 21 (30 %) περιείχαν σφάλματα· σημειώνει περαιτέρω ότι το Ελεγκτικό Συνέδριο ποσοτικοποίησε πέντε από τα εν λόγω σφάλματα, για τα οποία εκτίμησε επίπεδο σφάλματος χαμηλότερο από το όριο σημαντικότητας· 
3.	επισημαίνει την παρατήρηση από την έκθεση του Ελεγκτικού Συνεδρίου ότι οι διοικητικές δαπάνες συνίστανται στις δαπάνες για τους ανθρώπινους πόρους, περιλαμβανομένων των συντάξεων, οι οποίες το 2023 αντιστοιχούσαν στο 70 % περίπου του συνόλου των διοικητικών δαπανών καθώς και στις δαπάνες που συνδέονται με τα κτίρια, τον εξοπλισμό, την ενέργεια, τις επικοινωνίες και την τεχνολογία των πληροφοριών· εκφράζει την ικανοποίησή του για την εκ νέου διατυπωθείσα γνώμη του Ελεγκτικού Συνεδρίου ότι, συνολικά, οι διοικητικές δαπάνες είναι χαμηλού κινδύνου·
4.	σημειώνει με λύπη, βάσει της έκθεσης του Ελεγκτικού Συνεδρίου, τη γνώμη του σχετικά με πράξη που πραγματοποίησε η ΕτΠ το 2023, σύμφωνα με την οποία η 10ετής διάρκεια μιας σύμβασης συντήρησης κτιρίων δεν ήταν επαρκώς αιτιολογημένη·
Δημοσιονομική και χρηματοοικονομική διαχείριση
5.	σημειώνει, με βάση την ετήσια έκθεση δραστηριοτήτων της ΕτΠ για το 2023, ότι ο οριστικός εγκριθείς προϋπολογισμός της ΕτΠ ανήλθε σε 116 675 392 EUR το 2023, συμπεριλαμβανομένου του διορθωτικού προϋπολογισμού 4/2023 (σχετικά με τους μισθούς και την ενέργεια), ποσό που συνιστά αύξηση κατά 6 698 534 EUR (δηλ. +6,10 %) σε σύγκριση με το 2022· σημειώνει με ικανοποίηση ότι το ποσοστό εκτέλεσης του προϋπολογισμού της ΕτΠ για τις πιστώσεις αναλήψεων υποχρεώσεων του τρέχοντος έτους αυξήθηκε από 99,20 % το 2022 σε 99,9 % το 2023, και ότι το ποσοστό εκτέλεσης των πιστώσεων πληρωμών του τρέχοντος έτους αυξήθηκε από 88 % το 2022 σε 91,20 % το 2023· εκφράζει την ικανοποίησή του για την περαιτέρω αύξηση του ποσοστού εκτέλεσης των πιστώσεων C8 από 81,60 % το 2022 σε 85 % το 2023· θεωρεί ότι αυτά τα υψηλά ποσοστά εκτέλεσης αποτελούν, αφενός, ένδειξη καλής δημοσιονομικής και χρηματοοικονομικής διαχείρισης από την ΕτΠ, λόγω της ενισχυμένης παρακολούθησης της εκτέλεσης του προϋπολογισμού, των έγκαιρων δημοσιονομικών προβλέψεων και της ανακατανομής των πόρων για την αντιμετώπιση απρόβλεπτων γεγονότων, αλλά, αφετέρου, θα μπορούσαν επίσης να αποτελούν ένδειξη ότι η ΕτΠ χρειάζεται πρόσθετους πόρους· καλεί την Επιτροπή και την αρμόδια για τον προϋπολογισμό αρχή να λάβουν υπόψη τη διαπίστωση αυτή στο πλαίσιο της διαδικασίας του προϋπολογισμού· 
6.	σημειώνει ότι, κατά τη διάρκεια του 2023, η ΕτΠ εκτέλεσε 31 μεταφορές συνολικού ύψους 2,84 εκατομμυρίων EUR, και συγκεκριμένα 25 εσωτερικές μεταφορές συνολικού ύψους 0,98 εκατομμυρίων EUR και έξι εξωτερικές μεταφορές συνολικού ύψους 1,86 εκατομμυρίων EUR, από τα οποία περίπου 0,8 εκατομμύρια EUR μεταφέρθηκαν σε γραμμές του προϋπολογισμού οι οποίες καλύπτουν συμβάσεις που επηρεάζονται από τον υψηλό πληθωρισμό / την τιμαριθμική αναπροσαρμογή· σημειώνει ότι ο αντίκτυπος του επιθετικού πολέμου της Ρωσίας κατά της Ουκρανίας συνέχισε να δημιουργεί δημοσιονομική πίεση για την ΕτΠ το 2023· σημειώνει, στο πλαίσιο αυτό, ότι η ΕτΠ επηρεάστηκε περισσότερο από το υψηλό ποσοστό πληθωρισμού, άμεσα ή έμμεσα, σε τομείς όπως τα έξοδα ταξιδίου (αποστολές), η ενέργεια, τα ενοίκια και οι μισθώσεις κτιρίων, οι συμβάσεις συντήρησης, τα κατασκευαστικά έργα, και το χαρτί και οι πλάκες όφσετ·
7.	σημειώνει την αύξηση κατά περίπου 20 % των πληρωμών που πραγματοποιήθηκαν για τα μέλη της ΕτΠ, από 6 573 307 EUR το 2022 σε 7 955 968 EUR το 2023, με πληρωμές για έξοδα ταξιδίου (8 119 πληρωμές), αποζημιώσεις ταξιδίου (4 449 πληρωμές), και αποζημιώσεις συνεδριάσεων για συμμετοχή διά ζώσης (7 845 πληρωμές) και εξ αποστάσεως (152 πληρωμές)· 
8.	σημειώνει ότι ο προϋπολογισμός για τις αποστολές (πιστώσεις του τρέχοντος έτους) παρέμεινε σταθερός, με 420 833 EUR το 2023 (σε σύγκριση με 419 657 EUR το 2022) και ποσοστό εκτέλεσης περίπου 80 % το 2023 (παρόμοιο με το 2022)· σημειώνει ότι, παρά την αύξηση του μέσου κόστους διαμονής και ταξιδίου, ο προϋπολογισμός των αποστολών της ΕτΠ παρέμεινε σταθερός λόγω της μείωσης κατά 13 % του αριθμού των αποστολών που πραγματοποιήθηκαν το 2023 σε σύγκριση με το 2022· εκφράζει την ικανοποίησή του για το γεγονός ότι τα έξοδα ταξιδίου και συνεδριάσεων της προεδρίας της ΕτΠ (πρόεδρος και πρώτος αντιπρόεδρος), που χρηματοδοτούνται από τον γενικό προϋπολογισμό για τα έξοδα των μελών, μειώθηκαν από 71 810 EUR σε 62 268 EUR, ήτοι μείωση κατά 13 %, μεταξύ 2022 και 2023· ενθαρρύνει την ΕτΠ να εξορθολογίσει περαιτέρω και να μειώσει τις δαπάνες στον τομέα αυτό, διασφαλίζοντας τη βέλτιστη κατανομή των πόρων σύμφωνα με τις αρχές της χρηστής δημοσιονομικής διαχείρισης·
9.	παρατηρεί με ανησυχία την αύξηση των πιστώσεων του τρέχοντος έτους για υπηρεσίες διερμηνείας κατά περίπου 19 %, από 3,494 εκατομμύρια EUR το 2022 σε 4,167 εκατομμύρια EUR το 2022· ζητεί από την ΕτΠ να εξηγήσει τους λόγους αυτής της αύξησης, δεδομένου ότι η ΕτΠ ανέφερε ταυτόχρονα ότι υπήρξε εξοικονόμηση σε σχέση με τη χρήση εξ αποστάσεως διερμηνείας το 2023·
10.	σημειώνει ότι, έως τις 23 Ιουλίου 2023, η κατ’ αποκοπή αποζημίωση εξ αποστάσεως συνεδριάσεων που καταβάλλει η ΕτΠ στα μέλη της, στους αναπληρωτές τους, καθώς και στους εμπειρογνώμονες των εισηγητών και στους ομιλητές που προσκαλούνται να συμμετάσχουν σε εξ αποστάσεως ή υβριδικές συνεδριάσεις ανερχόταν σε 200 EUR· σημειώνει περαιτέρω ότι, την ημερομηνία αυτή, τέθηκαν σε ισχύ νέοι σχετικοί κανόνες, οι οποίοι ορίζουν την κατ’ αποκοπή αποζημίωση εξ αποστάσεως συνεδριάσεων στο 50 % της τακτικής αποζημίωσης συνεδριάσεων, με τη δεύτερη αποζημίωση να ανέρχεται σε 359 EUR και την πρώτη σε 179,50 EUR· σημειώνει, στο πλαίσιο αυτό, τη σημαντική μείωση του συνολικού ποσού που καταβλήθηκε για αποζημιώσεις εξ αποστάσεως συνεδριάσεων από 1 742 000 EUR το 2021 και 489 600 EUR το 2022 σε 32 632 EUR το 2023, ενώ οι συνολικές δαπάνες που συνδέονται με τη γραμμή του προϋπολογισμού 1004 («Έξοδα ταξιδίου και διαμονής για συνεδριάσεις και προσκλήσεις και συναφή έξοδα») αυξήθηκαν σημαντικά από περίπου 6,6 εκατομμύρια EUR το 2022 σε περίπου 8 εκατομμύρια EUR το 2023, κυρίως λόγω της ισχυρής τάσης για επιστροφή στις συνεδριάσεις διά ζώσης το 2023 και της αύξησης των τιμών που σχετίζονται με τα ταξίδια μετά την πανδημία της COVID-19·
11.	εκφράζει την ανησυχία του για τη σημαντική αύξηση των αποζημιώσεων ταξιδίου και συνεδριάσεων που καταβάλλονται στα μέλη της ΕτΠ, από 6,6 εκατομμύρια EUR το 2022 σε 8 εκατομμύρια EUR το 2023· καλεί την ΕτΠ να εγκρίνει μια σαφή στρατηγική οικονομικής αποδοτικότητας για τα έξοδα ταξιδίου, με ενισχυμένη χρήσης της εξ αποστάσεως συμμετοχής και των υβριδικών συνεδριάσεων, προκειμένου να μειωθούν τα περιττά έξοδα και οι περιττές εκπομπές, αλλά παράλληλα να διατηρηθεί η συμμετοχή σε πολιτικές δραστηριότητες·
12.	εκφράζει τη λύπη του για το γεγονός ότι ο μέσος χρόνος πληρωμής αυξήθηκε από 17,87 ημέρες το 2022 σε 21,88 ημέρες το 2023· κατανοεί, ωστόσο, ότι η αύξηση αυτή οφείλεται στο γεγονός ότι το 2023 η ΕτΠ επεξεργάστηκε και πλήρωσε πρωτοφανή αριθμό τιμολογίων, δηλαδή 5 723 σε σύγκριση με 4 260 το 2022· σημειώνει, στο πλαίσιο αυτό, ότι το μερίδιο των εμπορικών τιμολογίων που λαμβάνονται ηλεκτρονικά από την ΕτΠ αυξήθηκε από 68 % το 2022 σε 76 % το 2023 και συνέχισε να αυξάνεται το 2024· 
Εσωτερική διαχείριση, επιδόσεις και εσωτερικός έλεγχος
13.	αναγνωρίζει ότι η ΕτΠ διαδραματίζει θεμελιώδη ρόλο με τη συμβολή της στις διαδικασίες χάραξης πολιτικής και λήψης αποφάσεων της Ένωσης, εκπροσωπώντας τα συμφέροντα των τοπικών και των περιφερειακών αρχών εντός της Ένωσης· σημειώνει ότι, για το 2023, στο πλαίσιο του ετήσιου επιχειρησιακού σχεδίου της ΕτΠ, η υποβολή εκθέσεων σχετικά με τις επιδόσεις της βασίστηκε σε 25 στόχους, η επίτευξη των οποίων αξιολογήθηκε μέσω 80 ποσοτικών δεικτών, ενώ για τους περισσότερους από τους δείκτες αυτούς (περίπου 75 %) οι στόχοι επιτεύχθηκαν σε επίπεδο 90 % και άνω·
14.	υπενθυμίζει ότι η ΕτΠ συμβάλλει στη διαδικασία διαμόρφωσης πολιτικής και λήψης αποφάσεων της Ένωσης από τη σκοπιά των περιφερειακών και τοπικών αρχών στην Ένωση και παρέχει ένα πλαίσιο που έχει ως στόχο να ενισχυθεί η συνεργασία μεταξύ του τοπικού, περιφερειακού, εθνικού και ευρωπαϊκού επιπέδου και να έρθει η Ευρώπη πιο κοντά στους πολίτες της· εκφράζει τη λύπη του για το γεγονός ότι οι δημοσιονομικοί περιορισμοί έχουν υπονομεύσει την ικανότητα της ΕτΠ να επιτύχει πλήρως τον στόχο της να φέρει τους πολίτες πιο κοντά στην Ένωση, γεγονός που περιορίζει την προστιθέμενη αξία της ΕτΠ·
15.	λαμβάνοντας υπόψη τον σημαντικό ρόλο της ΕτΠ στην ενίσχυση της δημοκρατικής νομιμότητας της νομοθεσίας της Ένωσης μέσω του ενεργού συντονισμού των περιφερειακών και τοπικών αρχών, υποστηρίζει την προσπάθειά της ΕτΠ να παράσχει περισσότερες εκτιμήσεις εδαφικού αντικτύπου (ΕΕΑ), σύμφωνα και με την τελική έκθεση και τις συστάσεις της Διάσκεψης για το μέλλον της Ευρώπης·
16.	συγχαίρει την ΕτΠ για τα πολιτικά της επιτεύγματα στους βασικούς τομείς προτεραιότητάς της το 2023· σημειώνει ότι η ΕτΠ εκπληρώνει την αποστολή της εκφέροντας γνώμες οι οποίες αναφέρονται σε νομοθετικές προτάσεις της Επιτροπής (αιτήσεις γνώμης), γνώμες ιδίας πρωτοβουλίας με τις οποίες καλούνται τα θεσμικά όργανα της Ένωσης να αναλάβουν δράση, και εγκρίνοντας ψηφίσματα στα οποία επισημαίνονται οι θέσεις της ΕτΠ για συγκεκριμένα θέματα· σημειώνει ότι, το 2023, η ΕτΠ ενέκρινε 53 γνώμες και 6 ψηφίσματα, κάτι που συνιστά μείωση σε σχέση με τις 55 γνωμοδοτήσεις και τα 8 ψηφίσματα που εγκρίθηκαν το 2022, παρά την αύξηση των πιστώσεων και του προσωπικού· ενθαρρύνει την ΕτΠ να συνεχίσει να εργάζεται για τη βελτίωση των επιδόσεων, καθώς και της αποτελεσματικότητας· εκφράζει την ικανοποίησή του για τις προσπάθειες της ΕτΠ να εισαγάγει μεταρρυθμιστικές και καινοτόμες λύσεις, να εξορθολογίσει τη διοίκηση και να αποφύγει την αλληλεπικάλυψη ρόλων με άλλα όργανα·
17.	εκφράζει την ικανοποίησή του για το γεγονός ότι το 2023 η ΕτΠ συνέχισε να εφαρμόζει μέτρα για τον εκσυγχρονισμό της διοίκησής της και την ενίσχυση της οικονομικής αποδοτικότητας στο πλαίσιο του προγράμματος Going for IMPact· σημειώνει, στο πλαίσιο αυτό, την πρόοδο που έχει σημειωθεί όσον αφορά την ψηφιοποίηση και τη βελτιστοποίηση της ροής εργασιών, τον εκσυγχρονισμό των μέσων σχεδιασμού και υποβολής εκθέσεων της ΕτΠ, τη δημιουργία κεντρικής υπηρεσίας συνεδριάσεων και την ενίσχυση της συνεργασίας με άλλα θεσμικά όργανα ή οργανισμούς [π.χ. την Ευρωπαϊκή Οικονομική και Κοινωνική Επιτροπή (ΕΟΚΕ), την Ευρωπαϊκή Επιτροπή, το Ευρωπαϊκό Κοινοβούλιο, το Γραφείο Υποδομών και Διοικητική Υποστήριξης], μεταξύ άλλων· συγχαίρει την ΕτΠ για την υλοποίηση σχεδόν του 90 % των έργων απλούστευσης που δρομολογήθηκαν το 2021, στους τομείς των διοικητικών διαδικασιών, των γραπτών διαδικασιών και των (εσωτερικών) νομικών εγγράφων· 
18.	σημειώνει με ικανοποίηση από τις απαντήσεις της ΕτΠ στο ερωτηματολόγιο που υπέβαλε η Επιτροπή Ελέγχου του Προϋπολογισμού του Κοινοβουλίου για την απαλλαγή για τον προϋπολογισμό του 2023 («ερωτηματολόγιο») ότι, χάρη στο πρόγραμμα «Going for IMPact», η ΕτΠ κατόρθωσε το 2023 να ευθυγραμμίσει τους στόχους της με τους διαθέσιμους πόρους, οι οποίοι βρίσκονταν υπό πίεση λόγω των πληθωριστικών επιπτώσεων του πολέμου στην Ουκρανία· επαινεί ιδίως την ΕτΠ για την πρόοδο που έχει σημειώσει όσον αφορά την εφαρμογή της «Σύγκλισης έργων» (εργαλείο που βασίζεται στο SharePoint για τον σχεδιασμό, την υποβολή εκθέσεων, την εκτίμηση κινδύνου και την επιχειρησιακή συνέχεια) και τη νέα πολιτική επιχειρησιακής συνέχειας·
19.	αναγνωρίζει τον αντίκτυπο του έργου της ΕτΠ, ιδίως των γνωμών της, ορισμένες από τις οποίες αποτυπώθηκαν σε ψηφίσματα, θέσεις, προτάσεις, εκθέσεις, επισκοπήσεις, συμπεράσματα ή τριμερείς διαλόγους της Επιτροπής, του Κοινοβουλίου ή του Συμβουλίου το 2023· καλεί την ΕτΠ να συνεχίσει να παρέχει χρήσιμα και συναφή στοιχεία, όπως επιτόπια δεδομένα και αναλύσεις, στα θεσμικά όργανα της Ένωσης και σε άλλους αποδέκτες των πολιτικών της Ένωσης· εκφράζει την ικανοποίησή του για την ενισχυμένη συμμετοχή της ΕτΠ σε ολόκληρο τον πολιτικό και νομοθετικό κύκλο της Ένωσης μέσω συμφωνιών συνεργασίας και σχεδίων δράσης με την Επιτροπή, το Κοινοβούλιο και την Ευρωπαϊκή Τράπεζα Επενδύσεων· θεωρεί ότι μέλη της ΕτΠ και της ΕΟΚΕ θα πρέπει να προσκαλούνται σε σχετικές κοινοβουλευτικές συνεδριάσεις που αφορούν θέματα της αρμοδιότητάς τους· σημειώνει ότι, το 2023, τα μέλη της ΕτΠ συναντήθηκαν επίσης με το Συμβούλιο και τις μόνιμες αντιπροσωπείες και συμμετείχαν στις εκδηλώσεις που διοργάνωσε η Προεδρία του Συμβουλίου, προκειμένου να διασφαλιστεί ότι οι θέσεις της ΕτΠ αντικατοπτρίζονται στη νομοθεσία της Ένωσης· συγχαίρει την ΕτΠ για την αυξημένη συμμετοχή της στους νομοθετικούς τριμερείς διαλόγους, ιδίως μέσω της απόκτησης πρόσβασης, για πρώτη φορά, σε έγγραφα των τριμερών διαλόγων το 2023·
20.	καλεί την ΕτΠ να διασφαλίσει μεγαλύτερη συμμετοχή των περιφερειακών και τοπικών αρχών στη διαδικασία λήψης αποφάσεων της Ένωσης μέσω της δημιουργίας μηχανισμών για δομημένη διαβούλευση με τις περιφερειακές και τοπικές αρχές, συμπεριλαμβανομένων των κοινοβουλίων, των δήμων και των τοπικών οργανώσεων της κοινωνίας των πολιτών, πριν από την έκδοση γνωμοδοτήσεων· παροτρύνει την ΕτΠ να ταχθεί υπέρ της θέσπισης υποχρεωτικής διαδικασίας διαβούλευσης για νομοθετικά ζητήματα που επηρεάζουν σημαντικά την περιφερειακή ανάπτυξη και την πολιτική συνοχής·
21.	σημειώνει, όσον αφορά το νέο πλαίσιο εσωτερικού ελέγχου της, ότι η ΕτΠ εφάρμοσε νέα μεθοδολογία για τους εκ των υστέρων ελέγχους από το 2023, με στόχο την απλούστευση και την ευθυγράμμιση της προσέγγισης με την πρακτική των άλλων θεσμικών οργάνων της Ένωσης, καθώς οι εκ των υστέρων έλεγχοι είναι πλέον συγκεντρωμένοι σε αντίθεση με την προηγούμενη αποκεντρωμένη πρακτική· σημειώνει ότι, το 2023, οι εκ των υστέρων έλεγχοι επικεντρώθηκαν στον βασικό μισθό και στον χρόνο εργασίας, με 55 φακέλους να έχουν επαληθευτεί, και ότι η στατιστική εκτίμηση του σφάλματος που επηρέασε τον πληθυσμό αναφοράς ήταν 0 %· σημειώνει περαιτέρω ότι το 2023 η ΕτΠ επανέλαβε τη διαδικασία συμμόρφωσης και αποτελεσματικότητάς της προκειμένου να αξιολογήσει τον βαθμό συμμόρφωσης της ΕτΠ με ορισμένα πρότυπα εσωτερικού ελέγχου και την αποτελεσματικότητα της εφαρμογής τους· συγχαίρει την ΕτΠ για τη βελτίωση που ανέφερε στον τομέα αυτό σε σύγκριση με τα αποτελέσματα της διαδικασίας του 2022· ενθαρρύνει την ΕτΠ να συνεχίσει τις προσπάθειές της για περαιτέρω ενίσχυση του επιπέδου συμμόρφωσης και του βαθμού αποτελεσματικότητας των ισχυόντων μέτρων εσωτερικού ελέγχου· σημειώνει με ικανοποίηση, όσον αφορά τη νέα πολιτική για τις ευαίσθητες θέσεις, ότι το 2023 η ΕτΠ διεξήγαγε διαδικασία ελέγχου για να προσδιορίσει το επίπεδο κινδύνου κάθε θέσης και, κατ’ επέκταση, το επίπεδο ευαισθησίας της, καθώς και ότι η ΕτΠ εφάρμοσε τα αναγκαία μέτρα για τον μετριασμό των εν λόγω κινδύνων·
22.	σημειώνει ότι η ΕτΠ δρομολόγησε το 2023 δύο νέους ελέγχους: έναν σχετικά με τη συμμόρφωση των διαφόρων λειτουργιών (π.χ. διαχείριση κινδύνου, σχεδιασμός, σύστημα ελέγχου) με τη σχετική νομοθεσία για την προστασία των δεδομένων, και έναν σχετικά με τις επιδόσεις του οργανισμού ΤΠ στις κοινές υπηρεσίες (η νέα κοινή Διεύθυνση Καινοτομίας και Τεχνολογίας των Πληροφοριών της ΕτΠ και της ΕΟΚΕ)· σημειώνει ότι για καθέναν από αυτούς τους ελέγχους: εκδόθηκαν 11 συστάσεις, επτά εκ των οποίων θεωρήθηκαν πολύ σημαντικές· σημειώνει περαιτέρω ότι, μετά τον έλεγχο σχετικά με τη διαχείριση των κενών θέσεων που δρομολογήθηκε το 2022, εκδόθηκαν 10 συστάσεις, τρεις εκ των οποίων ήταν πολύ σημαντικές· καλεί την ΕτΠ να εφαρμόσει όλες τις εκκρεμείς συστάσεις το συντομότερο δυνατό και να τηρεί ενήμερη την αρμόδια για την απαλλαγή αρχή σχετικά με την πρόοδο που σημειώνεται στο θέμα αυτό·
Ανθρώπινοι πόροι, ισότητα και ευεξία του προσωπικού
23.	σημειώνει ότι, στο τέλος του 2023, η ΕτΠ είχε συνολικά 559 μέλη προσωπικού (δεν περιλαμβάνονται αποσπασμένοι εθνικοί εμπειρογνώμονες, προσωρινοί εμπειρογνώμονες, εσωτερικοί εμπειρογνώμονες και ασκούμενοι), σε σύγκριση με 533 το 2022· σημειώνει ότι 74 συμβασιούχοι υπάλληλοι, σε σύγκριση με 56 συμβασιούχους υπαλλήλους το 2022, και 96 έκτακτοι υπάλληλοι, σε σύγκριση με 89 έκτακτους υπαλλήλους το 2022, απασχολούνταν από την ΕτΠ στο τέλος του 2023, εκ των οποίων 21 συμβασιούχοι υπάλληλοι είχαν σύμβαση αορίστου χρόνου, 53 συμβασιούχοι υπάλληλοι είχαν σύμβαση ορισμένου χρόνου, 53 έκτακτοι υπάλληλοι βρίσκονταν σε μόνιμες θέσεις με σύμβαση ορισμένου χρόνου, 50 έκτακτοι υπάλληλοι είχαν σύμβαση αορίστου χρόνου και 3 έκτακτοι υπάλληλοι απασχολούνταν σε έκτακτη θέση (σε δύο περιπτώσεις με σύμβαση αορίστου χρόνου και, στην περίπτωση του Γενικού Γραμματέα, για καθορισμένη διάρκεια πέντε ετών)· σημειώνει, επιπλέον, ότι η ΕτΠ απασχολούσε 5 προσωρινούς υπαλλήλους και 12 εξωτερικούς υπαλλήλους που εργάζονται επιτόπου, εξαιρουμένων των εξωτερικών παρόχων υπηρεσιών στους τομείς της υλικοτεχνικής υποστήριξης και της ΤΠ· ελπίζει ότι υπάρχει κάποια εύλογη αιτιολόγηση για αυτή την αύξηση προσωπικού· σημειώνει ότι το 2023 το ποσοστό κάλυψης των θέσεων στον πίνακα προσωπικού ήταν 98 % (αύξηση από 96 % το 2022) και το ποσοστό εναλλαγής ήταν 6,6 % (μείωση από 10,80 % το 2022), αντίστοιχα·
24.	παρατηρεί ότι έχει αυξηθεί η εξάρτηση της ΕτΠ από συμβασιούχους και έκτακτους υπαλλήλους (οι οποίοι αντιπροσωπεύουν έως και το 26 % του προσωπικού της ΕτΠ)· σημειώνει, με βάση το ερωτηματολόγιο, ότι η εν λόγω εξάρτηση οφείλεται ιδίως στην απουσία πινάκων επιτυχόντων της EPSO για προφίλ διοικητικών υπαλλήλων γενικών καθηκόντων από το 2018· εκφράζει την ανησυχία του για το γεγονός ότι, λόγω της έλλειψης ελκυστικότητας των προσφερόμενων συμβάσεων ορισμένου χρόνου, τίθεται σε κίνδυνο η μακροπρόθεσμη σταθερότητα και η επιχειρησιακή συνέχεια της ΕτΠ· υπογραμμίζει τη σημασία του μόνιμου προσωπικού για τη διατήρηση των δεξιοτήτων, της συνέχειας και ενός παραγωγικού εργασιακού περιβάλλοντος· σημειώνει ότι η ΕτΠ διοργάνωσε εσωτερικό διαγωνισμό για υπαλλήλους γενικών καθηκόντων σε πέντε βαθμούς (AST/SC1, AST1, AST3, AD5 και AD7) το 2024· υποστηρίζει την ΕτΠ στις προσπάθειές της να αντιμετωπίσει τις προκλήσεις αυτές· ζητεί από την ΕτΠ να υποβάλει έκθεση στην αρμόδια για την απαλλαγή αρχή σχετικά με τους εν λόγω διαγωνισμούς που διοργανώθηκαν το 2024·
25.	σημειώνει ότι, στο τέλος του 2023, η ΕτΠ απασχολούσε 56,9 % γυναίκες και 43,1 % άνδρες· εκφράζει τη λύπη του για το γεγονός ότι η ΕτΠ δεν έχει ακόμη επιτύχει ισότητα των φύλων σε ηγετικές θέσεις, αλλά αναγνωρίζει τη σημαντική πρόοδο που έχει σημειωθεί στο πλαίσιο της πενταετούς στρατηγικής και του σχεδίου δράσης της ΕτΠ για τη διαφορετικότητα και τη συμπερίληψη για την περίοδο 2022-2026, συμπεριλαμβανομένης της σημαντικής αύξησης του ποσοστού των γυναικών σε ανώτερες διευθυντικές θέσεις από 37,5 % το 2022 σε 44,4 % το 2023· συνιστά μέτρα για την ενίσχυση της συμπεριληπτικότητας στις προκηρύξεις κενών θέσεων και για την ενθάρρυνση της μεγαλύτερης συμμετοχής των γυναικών σε ανώτερες και μεσαίες διευθυντικές θέσεις, μεταξύ άλλων με στόχους ισόρροπης εκπροσώπησης των φύλων, την ισόρροπη εκπροσώπηση στις επιτροπές επιλογής, στοχευμένες ευκαιρίες κατάρτισης για γυναίκες που επιθυμούν να αναλάβουν διευθυντικές θέσεις, και την προώθηση πιο ευέλικτων ρυθμίσεων εργασίας· ενθαρρύνει την ΕτΠ να συνεχίσει τις προσπάθειές της για την επίτευξη ισόρροπης εκπροσώπησης των φύλων και ζητεί, στο πλαίσιο αυτό, από τα κράτη μέλη να προτείνουν έναν υποψήφιο και μία υποψήφια για κάθε διορισμό σε θέση μέλους της ΕτΠ, ώστε να βελτιωθεί η εκπροσώπηση σε όλα τα επίπεδα·
26.	σημειώνει ότι, ως αποτέλεσμα ενός πιλοτικού έργου για ένα υβριδικό καθεστώς εργασίας και μιας έρευνας ικανοποίησης του προσωπικού που δρομολογήθηκε το 2022, η ΕτΠ ενέκρινε την 1η Ιανουαρίου 2024 απόφαση η οποία προβλέπει υβριδικό καθεστώς εργασίας και εξατομικευμένο εβδομαδιαίο πρόγραμμα εργασίας για κάθε μέλος του προσωπικού, καθώς και τη δυνατότητα να εργάζεται από το σπίτι για έως και το 60 % του χρόνου εργασίας του (εξαιρουμένων των κατηγοριών προσωπικού τα καθήκοντα των οποίων δεν συνάδουν με την τηλεργασία) και να εργάζεται, για έως και 15 ημέρες ετησίως, σε μέρος εκτός της πόλης στην οποία απασχολείται· αναγνωρίζει ότι τα μέτρα αυτά αποσκοπούν στην ενίσχυση της ισορροπίας μεταξύ επαγγελματικής και προσωπικής ζωής, διατηρώντας παράλληλα την επιχειρησιακή αποδοτικότητα και την ικανοποίηση του προσωπικού·
27.	σημειώνει με ικανοποίηση ότι το υβριδικό καθεστώς εργασίας της ΕτΠ είχε θετικό αντίκτυπο όσον αφορά τις βραχυχρόνιες αναρρωτικές άδειες, δεδομένου ότι: — ο αριθμός των υπαλλήλων που δεν έκαναν χρήση αναρρωτικής άδειας αυξήθηκε από 71 (ή 12 % του συνόλου του προσωπικού) το 2018 σε 211 (ή 36 % του συνόλου του προσωπικού) το 2023· — ο αριθμός των υπαλλήλων που έκαναν χρήση αναρρωτικής άδειας για λιγότερες από επτά ημέρες μειώθηκε από 257 (ή 46 % του συνόλου του προσωπικού) το 2018 σε 201 (ή 35 % του συνόλου του προσωπικού) το 2023 και· — ο αριθμός των υπαλλήλων που έκαναν χρήση αναρρωτικής άδειας για 7,5 έως 21 ημέρες μειώθηκε από 140 (ή 25 % του συνόλου του προσωπικού) το 2018 σε 92 (ή 16 % του συνόλου του προσωπικού) το 2023· καλεί την ΕτΠ να παρακολουθεί τον αντίκτυπο του νέου καθεστώτος εργασίας και να διατηρήσει το θέμα αυτό στις επικείμενες έρευνες ικανοποίησης του προσωπικού· σημειώνει με ικανοποίηση ότι το 90,25 % (82 % στην περίπτωση των διευθυντικών στελεχών) όσων απάντησαν στην έρευνα προσωπικού του Δεκεμβρίου του 2022 εξέφρασαν την ικανοποίησή τους σχετικά με αυτές τις ευέλικτες ρυθμίσεις· 
28.	σημειώνει με ανησυχία ότι το 2023 αναφέρθηκαν στην ΕτΠ 18 περιπτώσεις επαγγελματικής εξουθένωσης, αριθμός που συνιστά αύξηση σε σύγκριση με τις 16 περιπτώσεις του 2022· υπογραμμίζει τον σημαντικό κοινωνικό και επαγγελματικό αντίκτυπο της επαγγελματικής εξουθένωσης στην ευημερία και τις επιδόσεις του προσωπικού· σημειώνει περαιτέρω ότι το 2023 η ΕτΠ κατόρθωσε να επανεντάξει 16 μέλη του προσωπικού μετά από μακροχρόνια απουσία ως αποτέλεσμα επαγγελματικής εξουθένωσης, χάρη σε εξατομικευμένη επακολούθηση μακροχρόνιας αναρρωτικής άδειας· επικροτεί τα προληπτικά μέτρα που έλαβε η ΕτΠ για τη μείωση των ψυχοκοινωνικών κινδύνων και της επαγγελματικής εξουθένωσης· εκφράζει, εν προκειμένω, την εκτίμησή του για την προορατική προσέγγιση της ιατρικής υπηρεσίας, και για τα συνέδρια ευαισθητοποίησης, τα προγράμματα κατάρτισης και τα μαθήματα που διοργάνωσε η ΕτΠ· τονίζει, ωστόσο, την ανάγκη περαιτέρω ενίσχυσης των προσπαθειών για την αντιμετώπιση των βαθύτερων αιτίων της επαγγελματικής εξουθένωσης και την προώθηση ενός υγιέστερου εργασιακού περιβάλλοντος·
29.	σημειώνει ότι το 2023 η ΕτΠ συνέχισε τις ενημερωτικές εκστρατείες σχετικά με τα μέτρα που θεσπίστηκαν όσον αφορά την πρόληψη και την καταπολέμηση της παρενόχλησης στον χώρο εργασίας, σύμφωνα με την από 26ης Απριλίου 2021 απόφασή της σχετικά με την προστασία της αξιοπρέπειας στην εργασία, τη διαχείριση συγκρούσεων και την καταπολέμηση της παρενόχλησης, ιδίως μέσω ειδικών κατευθυντήριων γραμμών, εσωτερικής επικοινωνίας και διοργάνωσης διαφόρων ενημερωτικών συναντήσεων για το προσωπικό και τα διευθυντικά στελέχη· εκφράζει ιδίως την ικανοποίησή του για το γεγονός ότι το 2023 διοργανώθηκαν πέντε συνεδρίες κατάρτισης με θέμα «Πρόληψη της ψυχολογικής και σεξουαλικής παρενόχλησης» και «Σεβασμός και αξιοπρέπεια για μια ομάδα υψηλών επιδόσεων» και συνιστά να συνεχιστεί η πρωτοβουλία αυτή· σημειώνει περαιτέρω με ικανοποίηση ότι κατά τη διάρκεια του έτους δεν αναφέρθηκαν νέες, εν εξελίξει ή περατωθείσες υποθέσεις σεξουαλικής παρενόχλησης·
30.	συγχαίρει την ΕτΠ για τα μέτρα που έλαβε το 2023 σε σχέση με την ένταξη των ατόμων με αναπηρία, όπως η εξασφάλιση πρόσβασης στα κτίρια της ΕτΠ σε άτομα με μειωμένη κινητικότητα και η διασφάλιση ότι όλες οι κενές θέσεις εργασίας είναι προσβάσιμες σε υποψηφίους με αναπηρία·
31.	σημειώνει ότι, το 2023, η ΕτΠ απασχολούσε προσωπικό που εκπροσωπούσε όλες τις ιθαγένειες της Ένωσης (και ένα μέλος του προσωπικού ουκρανικής ιθαγένειας), ενώ ορισμένες ιθαγένειες υπερεκπροσωπούνται (π.χ. Βέλγιο)· εκφράζει την ικανοποίησή του το γεγονός ότι η ΕτΠ καταβάλλει πρόσθετες προσπάθειες για να εξισορροπηθεί η γεωγραφική κατανομή μεταξύ του προσωπικού, επιδιώκοντας να απευθυνθεί σε ευρύτερο κοινό μέσω της δημοσίευσης στον ιστότοπό της και στα μέσα κοινωνικής δικτύωσης προσκλήσεων εκδήλωσης ενδιαφέροντος για συμβασιούχους και έκτακτους υπαλλήλους· εκφράζει τη λύπη του για τη συνεχιζόμενη έλλειψη γεωγραφικής ισορροπίας στο προσωπικό της ΕτΠ, καθώς ορισμένες εθνικότητες εξακολουθούν να υπερεκπροσωπούνται σε σύγκριση με άλλες· ενθαρρύνει την ΕτΠ να εντείνει τις προσπάθειές της για την επίτευξη μιας πιο ισορροπημένης γεωγραφικής κατανομής, ιδίως σε επίπεδο διοίκησης· ζητεί από την ΕτΠ να ενημερώσει την αρμόδια για την απαλλαγή αρχή σχετικά με την έκβαση αυτών των ενεργειών·
32.	εκφράζει την ικανοποίησή του για τη συμμετοχή του γραφείου πρακτικής άσκησης της ΕτΠ, για δεύτερη συνεχή φορά, στη συνεδρία με τίτλο «Ευκαιρίες για νέους Ρομά» τον Απρίλιο του 2023· επιδοκιμάζει την πρωτοβουλία να παρουσιαστεί το πρόγραμμα πρακτικής άσκησης της ΕτΠ σε νέους και δραστήριους συμμετέχοντες, Ρομά και μη Ρομά, καθώς αυτή συνιστά μια ισχυρή δέσμευση για την προώθηση της συμπεριληπτικότητας, της πολυμορφίας και των ίσων ευκαιριών· ενθαρρύνει τη συνέχιση και την επέκταση των εν λόγω πρωτοβουλιών, προκειμένου να ενισχυθεί η συμμετοχή υποεκπροσωπούμενων κοινοτήτων και να προωθηθεί η συμπεριληπτικότητα στο ευρωπαϊκό εργατικό δυναμικό·
33.	εκφράζει την ικανοποίησή του για την πρόοδο που έχει σημειωθεί όσον αφορά την ισόρροπη εκπροσώπηση των φύλων στις διευθυντικές θέσεις, με αύξηση του ποσοστού των γυναικών τόσο σε μεσαίες διευθυντικές θέσεις (από 29,7 % το 2022 σε 32,5 % το 2023) όσο και σε ανώτερες διευθυντικές θέσεις (από 37,5 % το 2022 σε 44,4 % το 2023)·
Δεοντολογικό πλαίσιο και διαφάνεια
34.	εκφράζει την ικανοποίησή του για το έργο που επιτέλεσαν η ΕτΠ και η ΕΟΚΕ το 2023 για την ενοποίηση των δεοντολογικών κανόνων και πρακτικών σε ένα ενιαίο δεοντολογικό νομικό πλαίσιο (απόφαση αριθ. 157/2023) που καλύπτει, μεταξύ άλλων, την πειθαρχική διαδικασία, την αξιοπρέπεια στην εργασία, τη διαχείριση συγκρούσεων, την καταπολέμηση της παρενόχλησης, τις εξωτερικές δραστηριότητες και την καταγγελία δυσλειτουργιών· σημειώνει ότι οι εργασίες αυτές κατέληξαν σε μια απόφαση (αριθ. 157/2023) που ήταν αποτέλεσμα ολοκληρωμένων διαβουλεύσεων με διάφορους συμφεροντούχους, καθώς και στην επακολούθηση εσωτερικής έρευνας σχετικά με την ευαισθητοποίηση του προσωπικού σε θέματα δεοντολογίας και την εφαρμογή σύστασης εσωτερικού ελέγχου για το θέμα αυτό· συγχαίρει την ΕτΠ για το γεγονός ότι το 2023 συνέχισε να προσφέρει μαθήματα κατάρτισης σχετικά με τη δεοντολογία, την ακεραιότητα, τον σεβασμό και την αξιοπρέπεια στην εργασία σε διάφορες ομάδες προσωπικού, όπως νεοπροσληφθέντες και διευθυντικά στελέχη, αλλά και σε όλο το προσωπικό συνολικά· 
35.	σημειώνει ότι η Ευρωπαϊκή Υπηρεσία Καταπολέμησης της Απάτης (OLAF) διεκπεραίωσε δύο υποθέσεις το 2023: μία υπόθεση σχετικά με εικαζόμενες εξωυπηρεσιακές αμειβόμενες δραστηριότητες μέλους της ΕτΠ και μία άλλη υπόθεση όσον αφορά ισχυρισμούς υποτροπής μέλους του προσωπικού σε σχέση με μη εξουσιοδοτημένες εξωτερικές δραστηριότητες· σημειώνει ότι στην πρώτη υπόθεση δεν κινήθηκε έρευνα της OLAF λόγω έλλειψης αναλογικότητας μεταξύ των πόρων που απαιτούνται για τη διεξαγωγή έρευνας και των αναμενόμενων αποτελεσμάτων, ενώ η ΕτΠ έκρινε ότι δεν υπήρχαν συγκρούσεις συμφερόντων με το σκεπτικό ότι τα μέλη της ΕτΠ δεν λαμβάνουν αμοιβή από την Ένωση, ούτε υποχρεούνται να δηλώσουν τις επαγγελματικές τους δραστηριότητες, για τις οποίες μπορεί να αμείβονται σε σχέση με τις τοπικές ή περιφερειακές εντολές που ενδέχεται να έχουν τα εν λόγω μέλη· σημειώνει, όσον αφορά τη δεύτερη υπόθεση, ότι η OLAF κίνησε έρευνα η οποία ολοκληρώθηκε με δύο συστάσεις, τις οποίες εφάρμοσε η ΕτΠ κινώντας πειθαρχική διαδικασία κατά του εν λόγω μέλους του προσωπικού και ανακτώντας έσοδα που συνδέονται με τις μη εγκεκριμένες εξωτερικές δραστηριότητες του εν λόγω προσώπου· υπενθυμίζει ότι η υπόθεση που περατώθηκε το 2022 σχετικά με καταγγελίες για οικονομικές ατασθαλίες, παρενόχληση και κακοδιαχείριση σε κοινή υπηρεσία ΕτΠ-ΕΟΚΕ, οδήγησε σε διαδικασία διαχείρισης συγκρούσεων με τη συμμετοχή των ενδιαφερόμενων προσώπων και σε σχέδιο δράσης πέντε σημείων· σημειώνει με ικανοποίηση, με βάση την έκθεση της ΕτΠ σχετικά με τη συνέχεια που δόθηκε στην απόφαση απαλλαγής του Κοινοβουλίου, η οποία καλύπτει την εκτέλεση του προϋπολογισμού της ΕτΠ κατά το 2022, ότι το εν λόγω σχέδιο δράσης είχε εφαρμοστεί πλήρως έως το τέλος του 2023·
36.	υπενθυμίζει ότι η ΕτΠ ενέκρινε τον κανονισμό αριθ. 6/2023, της 4ης Ιουλίου 2023, σχετικά με τη θέσπιση μέτρων διαφάνειας που επικεντρώνονται στα μέλη που κατέχουν αξιώματα και στους εισηγητές· επαινεί, στο πλαίσιο αυτό, την ΕτΠ για την επίσημη ένταξή της στο Μητρώο Διαφάνειας της ΕΕ την 1η Ιανουαρίου 2024· 
37.	παροτρύνει την ΕτΠ να ενισχύσει τον εντοπισμό και την πρόληψη των συγκρούσεων συμφερόντων θεσπίζοντας μια υποχρεωτική περίοδο αναμονής για τα απερχόμενα μέλη πριν να είναι δυνατή η συμμετοχή τους σε δραστηριότητες άσκησης πίεσης ή σε συμβουλευτικά καθήκοντα που αφορούν τα θεσμικά όργανα της Ένωσης· ζητεί την προορατική δημοσίευση όλων των αποφάσεων εξαίρεσης που λαμβάνονται από τα μέλη της ΕτΠ λόγω σύγκρουσης συμφερόντων·
38.	εκφράζει την ικανοποίησή του για το γεγονός ότι το 2023 η ΕτΠ ανανέωσε τις προσπάθειές της στον τομέα του εντοπισμού και της πρόληψης των συγκρούσεων συμφερόντων· σημειώνει ότι, με την απόφασή της αριθ. 157/2023, η ΕτΠ όρισε την έννοια της σύγκρουσης συμφερόντων και έθεσε σε εφαρμογή έναν μηχανισμό για τον εντοπισμό και την πρόληψη των συγκρούσεων συμφερόντων, μέσω του οποίου τα μέλη του προσωπικού υποχρεούνται να δηλώνουν αν ενδέχεται να υπάρχει σύγκρουση συμφερόντων (δυνητική ή πιθανή), συμπληρώνοντας ένα έντυπο σε διάφορες σημαντικές στιγμές της σταδιοδρομίας τους ή των επαγγελματικών τους δραστηριοτήτων· σημειώνει με ικανοποίηση, βάσει του ερωτηματολογίου, ότι οι ετήσιες πληροφορίες σχετικά με τις επαγγελματικές δραστηριότητες πρώην ανώτερων υπαλλήλων δημοσιεύονται με διαφανή τρόπο στον ιστότοπο της ΕτΠ· σημειώνει ότι το 2023 η ΕτΠ δεν διαπίστωσε καμία κατάσταση σύγκρουσης συμφερόντων για την οποία να χρειάζεται επακολούθηση από τη διοίκηση·
39.	σημειώνει ότι το 2023 δεν αναφέρθηκαν στην ΕτΠ περιπτώσεις καταγγελίας δυσλειτουργιών, με εξαίρεση τις πληροφορίες που έλαβε η OLAF σχετικά με υπόθεση καταγγελίας δυσλειτουργιών κατά μέλους του προσωπικού της ΕτΠ, η οποία τελικά απορρίφθηκε από την OLAF· επισημαίνει ότι η ΕτΠ δεν ενέκρινε νέα μέτρα σχετικά με την καταγγελία δυσλειτουργιών το 2023 και συνέχισε να βασίζεται στα μέτρα που ισχύουν από το 2015 και να τα προωθεί μέσω ευαισθητοποίησης και κατάρτισης σε θέματα δεοντολογίας· υποστηρίζει την τακτική υποχρεωτική κατάρτιση σε θέματα δεοντολογίας τόσο για το προσωπικό όσο και για τα διευθυντικά στελέχη·
40.	σημειώνει ότι η ΕτΠ έχει θεσπίσει μια σειρά μέτρων και δράσεων για την καταπολέμηση της απάτης που ισχύουν για τα μέλη της και το προσωπικό της, και τα οποία εφαρμόζονται από διάφορες υπηρεσίες· παρατηρεί ότι το 2023 δεν είχε τεθεί σε εφαρμογή στρατηγική για την καταπολέμηση της απάτης, παρά τα αιτήματα του Κοινοβουλίου σε προηγούμενα ψηφίσματα απαλλαγής· σημειώνει με ικανοποίηση, έπειτα από τη σύσταση του Κοινοβουλίου και όπως προκύπτει από το ερωτηματολόγιο, τη δέσμευση της ΕτΠ να ενισχύσει περαιτέρω τα υφιστάμενα μέτρα καταπολέμησης της απάτης με την έγκριση στρατηγικής για την καταπολέμηση της απάτης το 2025· ενθαρρύνει την ΕτΠ να διευκολύνει την τακτική και υποχρεωτική κατάρτιση για την καταπολέμηση της απάτης στο πλαίσιο της στρατηγικής· καλεί την ΕτΠ να τηρεί ενήμερη την αρμόδια για την απαλλαγή αρχή σχετικά με το θέμα·
Ψηφιοποίηση, κυβερνοασφάλεια και προστασία δεδομένων
41.	σημειώνει ότι ο συνδυασμένος προϋπολογισμός ΤΠ της ΕτΠ και της ΕΟΚΕ ανήλθε σε 12,7 εκατομμύρια EUR το 2023, έναντι 11,712 εκατομμυρίων EUR το 2022, σημειώνοντας αύξηση κατά 8,40 %, ενώ 350 000 EUR από τον εν λόγω προϋπολογισμό καταβλήθηκαν για την κυβερνοασφάλεια το 2023·
42.	εκφράζει την ικανοποίησή του για τη νέα «Ψηφιακή στρατηγική 2024-2026» της ΕτΠ, που εγκρίθηκε στα τέλη του 2023· επαινεί, στο πλαίσιο αυτό, την ΕτΠ για την πρόοδο που σημείωσε όσον αφορά την ψηφιοποίηση το 2023 σε διάφορους τομείς, όπως οι διοικητικές διαδικασίες (συμπεριλαμβανομένης της επιλογής προσωπικού), οι δημόσιες συμβάσεις και η διερμηνεία, μεταξύ άλλων· καλεί την ΕτΠ να επιταχύνει τις προσπάθειες ψηφιακού μετασχηματισμού διασφαλίζοντας την πλήρη εφαρμογή ηλεκτρονικών ροών εργασίας, ηλεκτρονικών υπογραφών και ψηφιακών εργαλείων διαχείρισης υποθέσεων έως το 2026, ώστε να μειωθούν οι έγχαρτες διαδικασίες σύμφωνα με τις δεσμεύσεις βιωσιμότητας και να ενισχυθεί ο ψηφιακός χαρακτήρας της διοίκησης·
43.	σημειώνει με ικανοποίηση ότι το 90 % των έργων απλούστευσης μέσω της ψηφιοποίησης στο πλαίσιο της πρωτοβουλίας Going for impact είχαν υλοποιηθεί πλήρως έως το τέλος του 2023· σημειώνει, επιπλέον, ότι επιτεύχθηκαν περαιτέρω βελτιώσεις της αποτελεσματικότητας λόγω ενός έργου ΤΠ για τον καθορισμό του βέλτιστου εργαλείου για την ηλεκτρονική διαχείριση των ροών εργασίας βάσει εντύπων, με αποτέλεσμα πολλές από τις διαδικασίες της ΕτΠ να έχουν αρχίσει να απλουστεύονται και να ψηφιοποιούνται μέσω των εργαλείων Microsoft 365· σημειώνει με ικανοποίηση ότι η ΕτΠ χρησιμοποιεί δομοστοιχεία δημόσιων συμβάσεων όπως η ηλεκτρονική υποβολή προσφορών, οι ηλεκτρονικές ανακοινώσεις, η ηλεκτρονική υποβολή προσφορών, το MyWorkplace, καθώς και η εγκεκριμένη ηλεκτρονική υπογραφή, για την υπογραφή συμβάσεων, που θεσπίστηκε το 2023· εκφράζει την ικανοποίησή του για το γεγονός ότι η ΕτΠ ενέκρινε εσωτερικές κατευθυντήριες γραμμές σχετικά με τη χρήση της τεχνητής νοημοσύνης, οι οποίες θέτουν τις βάσεις για πιθανές μελλοντικές λύσεις, και ενθαρρύνει την καθιέρωση τακτικής υποχρεωτικής κατάρτισης σχετικά με την ασφαλή χρήση της τεχνητής νοημοσύνης·
44.	διαπιστώνει περαιτέρω ότι ο Ευρωπαίος Επόπτης Προστασίας Δεδομένων (ΕΕΠΔ) δεν διεξήγαγε καμία έρευνα σχετικά με την επεξεργασία δεδομένων προσωπικού χαρακτήρα από την ΕτΠ το 2023· σημειώνει ότι το 2023 ο ΕΕΠΔ διαβίβασε γενικό ερωτηματολόγιο σχετικά με τον διορισμό και τη θέση του υπευθύνου προστασίας δεδομένων (ΥΠΔ), στο οποίο απάντησε ο ΥΠΔ της ΕτΠ·
45.	σημειώνει ότι η ΕτΠ δεν αντιμετώπισε κυβερνοεπιθέσεις το 2023, εκτός από ορισμένες επιθέσεις άρνησης παροχής υπηρεσίας κατά του εξωτερικά φιλοξενούμενου ιστότοπου της ΕτΠ· σημειώνει, με βάση το ερωτηματολόγιο, τα εργαλεία και τις στρατηγικές της ΕτΠ για την παρακολούθηση των απειλών σε πραγματικό χρόνο και τον εντοπισμό τρωτών σημείων στα συστήματα της ΕτΠ· συγχαίρει την ΕτΠ για την τήρηση των προτύπων σε θέματα που σχετίζονται με τις εκτιμήσεις κινδύνου κυβερνοασφάλειας, καθώς και για την εφαρμογή ενός συστήματος που βασίζεται σε σχέδια αντιμετώπισης περιστατικών, μέτρα αποκατάστασης και άντληση διδαγμάτων· σημειώνει με ικανοποίηση ότι η ΕτΠ και η ΕΟΚΕ ενέκριναν το πλαίσιο κυβερνοασφάλειας NIST με έμφαση, το 2023, στις αρχές της προστασίας και του εντοπισμού· ενθαρρύνει την ΕτΠ να αυξήσει την ευαισθητοποίηση των μελών και του προσωπικού της όσον αφορά την κυβερνοασφάλεια, να διενεργεί τακτικές εκτιμήσεις κινδύνου των υποδομών ΤΠ της και να διασφαλίζει τακτικούς ελέγχους και δοκιμές της κυβερνοάμυνάς της·
Κτίρια
46.	σημειώνει ότι ο προϋπολογισμός της ΕτΠ (πιστώσεις του τρέχοντος έτους) το 2023 ανήλθε σε 18,594 εκατομμύρια EUR (σε σύγκριση με 18,930 εκατομμύρια EUR το 2022), με ποσοστό εκτέλεσης πληρωμών 93,70 % (σε σύγκριση με 82,60 % το 2022)· σημειώνει με ικανοποίηση ότι, ως αποτέλεσμα της ανταλλαγής των κτιρίων B68 και TRE74 για το κτίριο VMA το 2022, επιτεύχθηκε εξοικονόμηση λόγω του χαμηλότερου κόστους μίσθωσης για ολόκληρο το κτίριο VMA το 2023· 
47.	σημειώνει ότι οι εργασίες ανακαίνισης του VMA (τρίτος έως ένατος όροφος) συνεχίστηκαν το 2023· σημειώνει επίσης το χαμηλό ποσοστό εκτέλεσης των πληρωμών όσον αφορά τις πιστώσεις C8 (που μεταφέρθηκαν από το 2022 στο 2023), και συγκεκριμένα 18,90 %, οι οποίες χρησιμοποιήθηκαν για τη διαρρύθμιση των εγκαταστάσεων του VMA· κατανοεί την εξήγηση της ΕτΠ για το εν λόγω χαμηλό ποσοστό, ότι δηλαδή ο ανάδοχος δεν ήταν σε θέση να ολοκληρώσει τμήματα των εργασιών ανακαίνισης στο κτίριο VMA· επαναλαμβάνει την έκκλησή του προς την ΕτΠ να παράσχει στην αρμόδια για την απαλλαγή αρχή ενημέρωση σχετικά με την απόδοση των επενδύσεων όσον αφορά τις έξυπνες τεχνολογίες που εγκαταστάθηκαν στο VMA·
48.	εκφράζει την ικανοποίηση του για τη δέσμευση της ΕτΠ και της ΕΟΚΕ να εφαρμόζουν συστηματικά την αρχή του «καθολικού σχεδιασμού» στις υποδομές τους, διασφαλίζοντας την προσβασιμότητα των κτιρίων τους ήδη από τον σχεδιασμό· σημειώνει ότι η ΕτΠ και η ΕΟΚΕ έλαβαν διάφορα μέτρα για να διασφαλίσουν την προσβασιμότητα των κτιρίων τους σε άτομα με διάφορα είδη αναπηρίας (χρήστες αναπηρικών αμαξιδίων, τυφλοί και άτομα με προβλήματα όρασης, κωφά άτομα, ηλικιωμένοι με μυϊκά ή αγγειακά προβλήματα)·
Περιβάλλον και βιωσιμότητα
49.	σημειώνει ότι η ΕτΠ συνέχισε να εφαρμόζει διάφορες πράσινες πρακτικές το 2023, όπως η χρήση καινοτόμων ενεργειακά αποδοτικών κτιριακών εγκαταστάσεων, η αγορά 100 % πράσινης ηλεκτρικής ενέργειας, η αντικατάσταση ροών εργασίας χωρίς χαρτί με ψηφιακές υπογραφές, η εφαρμογή περιβαλλοντικών κριτηρίων σε όλες τις διαδικασίες υποβολής προσφορών (με εξατομικευμένα πράσινα κριτήρια για τις προσκλήσεις υποβολής προσφορών άνω των 60 000 EUR), η εστίαση στη μείωση των αποβλήτων και την αύξηση του ποσοστού ανακύκλωσης, η εφαρμογή μέτρων για πιο βιώσιμες μετακινήσεις από το προσωπικό, συμπεριλαμβανομένων των οικονομικών συνεισφορών της ΕτΠ στις δαπάνες δημόσιων μεταφορών του προσωπικού της, η χρήση πλήρως εξ αποστάσεως διερμηνείας για τις καταστατικές συνεδριάσεις και άλλα μέτρα εξοικονόμησης ενέργειας· σημειώνει με ικανοποίηση, βάσει του ερωτηματολογίου, τη μείωση των ανθρακούχων εκπομπών που συνδέονται με τις δραστηριότητες της διοίκησης της ΕτΠ κατά 18 % σε σύγκριση με το 2019· 
50.	σημειώνει με ικανοποίηση, βάσει του ερωτηματολογίου, ότι χάρη στα μέτρα εξοικονόμησης ενέργειας η κατανάλωση ενέργειας της ΕτΠ μειώθηκε κατά 3,4 % το 2023 σε σύγκριση με το 2022, ποσοστό που αντιστοιχεί σε οικονομικό όφελος ύψους 64 240 EUR· συγχαίρει την ΕτΠ και την ΕΟΚΕ για την υπέρβαση των στόχων του EMAS για την περίοδο 2021-2025 σε όλους τους τομείς (ηλεκτρικό ρεύμα, φυσικό αέριο, νερό, απόβλητα, διαλογή αποβλήτων, χαρτί για χρήση γραφείου, εκπομπές CO2)·
Διοργανική συνεργασία
51.	εκφράζει την ικανοποίησή του για την εξοικονόμηση δημοσιονομικών και διοικητικών πόρων που επιτεύχθηκε μέσω της διοργανικής συνεργασίας, ιδίως δε για τη στενή συνεργασία που εδραιώθηκε σε διοικητικό επίπεδο με την ΕΟΚΕ, με την οποία η ΕτΠ συστεγάζεται και μοιράζεται υπηρεσίες στους τομείς της μετάφρασης, των υποδομών, της υλικοτεχνικής υποστήριξης και της ΤΠ, καθώς 470 μέλη του προσωπικού και περίπου 60 εκατομμύρια EUR (εξαιρουμένων των μισθολογικών δαπανών) χρησιμοποιήθηκαν από κοινού και από τα δύο θεσμικά όργανα το 2023· σημειώνει με ικανοποίηση ότι η ΕτΠ επέκτεινε περαιτέρω τη συνεργασία της με την ΕΟΚΕ αξιοποιώντας πρόσθετες συνέργειες μέσω κοινών ιατρικών υπηρεσιών και κοινού κεντρικού μητρώου προστασίας δεδομένων και λειτουργιών επεξεργασίας με βάση τη ρύθμιση για την από κοινού ευθύνη της επεξεργασίας δεδομένων που υπέγραψαν η ΕτΠ και η ΕΟΚΕ το 2023· επαναλαμβάνει την έκκλησή του προς την ΕτΠ να συνεχίσει και να επεκτείνει την εν λόγω συνεργασία σε άλλους τομείς με σκοπό την αποφυγή αλληλοεπικαλύψεων και τον περαιτέρω εξορθολογισμό των λειτουργικών εξόδων των υπηρεσιών που παρέχονται στους συστεγαζόμενους χώρους της ΕτΠ και της ΕΟΚΕ· καλεί την ΕτΠ και την ΕΟΚΕ να εξετάσουν το ενδεχόμενο συγκρότησης ενιαίας διοίκησης για τις κοινές υπηρεσίες τους, διατηρώντας χωριστές διευθύνσεις ή μονάδες για τις υπηρεσίες που ασχολούνται με θέματα που σχετίζονται με την ειδική και ανεξάρτητη εντολή τους· ενθαρρύνει την ΕτΠ και την ΕΟΚΕ να συνεχίσουν τις προσπάθειές τους για την ανάπτυξη περαιτέρω συνεργασίας και συνεργειών·
52.	επικροτεί την αναζήτηση συνεργειών από την ΕτΠ με την αγορά υπηρεσιών από άλλα θεσμικά όργανα μέσω συμφωνιών επιπέδου υπηρεσιών και με τη συμμετοχή σε διοργανικούς συντονιστικούς φορείς και διοργανικές διαδικασίες σύναψης συμβάσεων· εκφράζει την ικανοποίησή του για τη βελτίωση της αποδοτικότητας, όσον αφορά την ανακοίνωση για τις ευρωπαϊκές εκλογές του 2024, που ανέφερε η ΕτΠ στο ερωτηματολόγιο· σημειώνει ότι η βελτίωση αυτή ήταν δυνατή διότι η ΕτΠ υπέγραψε με το Κοινοβούλιο μνημόνιο συνεννόησης τον Φεβρουάριο του 2024 και νέα συμφωνία συνεργασίας τον Μάιο του 2024· σημειώνει περαιτέρω ότι η συμφωνία συνεργασίας κάλυπτε επίσης τη συνεργασία σε πολιτικό και διοικητικό επίπεδο μεταξύ των δύο θεσμικών οργάνων· 
53.	καλεί την ΕτΠ να εμβαθύνει τη συνεργασία της με το Κοινοβούλιο και την Επιτροπή με την καθιέρωση διαρθρωμένου ετήσιου διαλόγου μεταξύ των εκπροσώπων της ΕτΠ και των νομοθετών της Ένωσης σχετικά με βασικούς νομοθετικούς φακέλους που επηρεάζουν την περιφερειακή ανάπτυξη, την πολιτική για το κλίμα και την κοινωνική συνοχή· παροτρύνει την ΕτΠ να εξετάσει το ενδεχόμενο να αναλάβει κοινές πρωτοβουλίες με την Επιτροπή Περιφερειακής Ανάπτυξης (REGI) και την Επιτροπή Περιβάλλοντος, Κλίματος και Ασφάλειας των Τροφίμων (ENVI) του Κοινοβουλίου για την προώθηση βιώσιμων περιφερειακών επενδύσεων·
54.	παρατηρεί ότι η ΕτΠ συνεργάζεται με την Επιτροπή (έναντι ετήσιου τέλους) για τον χειρισμό θεμάτων ανθρώπινων πόρων και τη χρήση διαφόρων πλατφορμών ΤΠ για τη δημοσιονομική διαχείριση και τους ανθρώπινους πόρους· σημειώνει επίσης ότι η ΕτΠ πραγματοποιεί τις συνόδους ολομέλειάς της στους χώρους του Κοινοβουλίου και της Επιτροπής για να αντισταθμίσει την έλλειψη χωρητικότητας των δικών της αιθουσών συνεδριάσεων, και αγοράζει υπηρεσίες διερμηνείας από τα δύο αυτά θεσμικά όργανα·  
55.	εκφράζει την ικανοποίησή του για την επανεξέταση, το 2023, της συμφωνίας συνεργασίας της ΕτΠ με το Κοινοβούλιο ενόψει της τελικής υπογραφής της συμφωνίας το 2024· υποστηρίζει τη συνεργασία της ΕτΠ με διάφορες κοινοβουλευτικές επιτροπές, διακομματικές ομάδες και γενικές διευθύνσεις του Κοινοβουλίου, και θεωρεί ότι είναι απολύτως απαραίτητο τα μέλη της ΕτΠ και της ΕΟΚΕ να προσκαλούνται τακτικά και συστηματικά στις σχετικές κοινοβουλευτικές ανταλλαγές, συμπεριλαμβανομένων των συνεδριάσεων των επιτροπών, όσον αφορά θέματα με τα οποία ασχολούνται·
Επικοινωνία
56.	σημειώνει ότι οι επικοινωνιακές δραστηριότητες της ΕτΠ επικεντρώνονται στη σχέση με τον Τύπο, στη διοργάνωση εκδηλώσεων και στο ψηφιακό περιεχόμενο και τα μέσα κοινωνικής δικτύωσης με συνολικό προϋπολογισμό (πιστώσεις του τρέχοντος έτους) ύψους περίπου 2,8 εκατομμυρίων EUR το 2023· εκφράζει τη λύπη του για το πολύ χαμηλό ποσοστό εκτέλεσης των πληρωμών στους τομείς αυτούς (που κυμαίνεται από 24,70 % έως 48,20 %)· σημειώνει, ωστόσο, το υψηλό ποσοστό εκτέλεσης των πιστώσεων C8 (που μεταφέρθηκαν από το 2022 στο 2023), μεταξύ 98 % και 100 %· καλεί την ΕτΠ να λάβει μέτρα για τη βελτίωση του δημοσιονομικού προγραμματισμού της όσον αφορά τις θέσεις του προϋπολογισμού που σχετίζονται με την επικοινωνία·
57.	σημειώνει με ικανοποίηση τα επιτεύγματα της ΕτΠ όσον αφορά την προώθηση των πολιτικών και των προγραμμάτων της Ένωσης σε τοπικό και περιφερειακό επίπεδο, τη βελτίωση της απήχησης των συμβουλευτικών εργασιών της και την ενίσχυση της προβολής και του αντικτύπου της· σημειώνει ότι η επικοινωνιακή στρατηγική της ΕτΠ επιδιώκει να ενισχύσει το θεσμικό και πολιτικό της προφίλ ως φωνής των περιφερειών, των πόλεων, των χωριών και των δήμων της Ένωσης, αναδεικνύοντας παράλληλα την ουσιαστική συμβολή των μελών της στη σύνδεση των πολιτικών της Ένωσης με τους πολίτες και στην προώθηση της συμμετοχής σε τοπικό και περιφερειακό επίπεδο· σημειώνει, στο πλαίσιο αυτό, τις επικοινωνιακές δράσεις της ΕτΠ το 2023 σε τομείς όπως: — η συνοχή (π.χ. η εκστρατεία «Προώθηση της συνοχής ως θεμελιώδους αξίας της Ένωσης» στο πλαίσιο της Ευρωπαϊκής εβδομάδας των δήμων και των περιφερειών, με περισσότερους από 8 000 συμμετέχοντες)· — η κλιματική αλλαγή (π.χ. η εκστρατεία «Οικοδόμηση ανθεκτικών και καινοτόμων τοπικών κοινοτήτων»)· — η δημοκρατία (π.χ. η εκστρατεία «Ένα νέο κεφάλαιο για τη δημοκρατία στην ΕΕ» με 1 400 εγγραφές συμμετοχής στην 14η διάσκεψη EuropCom)· — η αγροτική ανάπτυξη (η διάσκεψη «Ευρωπαϊκό Συνέδριο LEADER 2023») το 2023· συγχαίρει την ΕτΠ για την αύξηση του αριθμού των ατόμων που είναι εγγεγραμμένα στο Ευρωπαϊκό Δίκτυο Περιφερειακών και Τοπικών Συμβούλων (από 2307 το 2022 σε 3000 το 2023) και του αριθμού των συμμετεχόντων στο πρόγραμμα «Νέοι αιρετοί πολιτικοί» (από 775 το 2022 σε 836 το 2023)·
58.	επικροτεί τις προσπάθειες της ΕτΠ να εντείνει τις επαφές με τις περιφερειακές κυβερνήσεις και τις τοπικές κοινότητες, μεταξύ άλλων με την επέκταση του δικτύου περιφερειακών και τοπικών συμβούλων της ΕΕ και του προγράμματος «Νέοι αιρετοί πολιτικοί»· καλεί την ΕτΠ να διαθέσει πρόσθετους πόρους για τη στήριξη περιφερειακών προγραμμάτων ανάπτυξης ικανοτήτων που δίνουν τη δυνατότητα στις τοπικές κυβερνήσεις να εφαρμόζουν καλύτερα τις πολιτικές της Ένωσης·
59.	σημειώνει την επιτυχία της ΕτΠ όσον αφορά την απήχηση στα μέσα ενημέρωσης, όπως καταδεικνύεται από τους συνολικούς δείκτες μέτρησης για το 2023, όπως: 13 210 αναφορές στα μέσα ενημέρωσης, αύξηση κατά 129 % στους διαδικτυακούς επισκέπτες και αύξηση κατά 11 % στους ακόλουθους· σημειώνει ότι, όσον αφορά την ψηφιακή αλληλεπίδραση, η ΕτΠ δεν κατάφερε να επιτύχει τον στόχο της για το 2023· σημειώνει ότι, στο τέλος του 2023, η ΕτΠ είχε 200 000 ακόλουθους στα μέσα κοινωνικής δικτύωσης, δηλαδή 15 % περισσότερους από ό,τι το 2022, εκ των οποίων 57 603 ακόλουθοι (+5 %) στο X (πρώην Twitter), 61 170 (+5 %) στο Facebook, 68 613 (+31 %) στο LinkedIn και 15 392 (+47 %) στο Instagram·
60.	σημειώνει με ικανοποίηση, βάσει του ερωτηματολογίου, τις πρωτοβουλίες της ΕτΠ για την ευαισθητοποίηση σχετικά με τα ειδικά μέτρα της πράξης για τις ψηφιακές υπηρεσίες και της πράξης για τις ψηφιακές αγορές, καθώς και σχετικά με την κυβερνοασφάλεια και την ασφάλεια στο διαδίκτυο· αναγνωρίζει τον ρόλο της ΕτΠ στην προώθηση της πορείας της Ένωσης προς ένα ψηφιακό μέλλον· επαινεί, στο πλαίσιο αυτό, την ΕτΠ για τη διοργάνωση, το 2023, της σειράς Digital Masterclass, τόσο για το προσωπικό όσο και για εξωτερικό ακροατήριο.

